Mourad Bouzidi

Mourad Bouzidi (, s. 23. marraskuuta 1984 Haag, Alankomaat) on hollantilais-tunisialainen thainyrkkeilijä, joka on otellut myös vapaaottelijana. Thainyrkkeilyssä hän voitti WFCA:n maailmanmestaruuden ja WKN-liiton Euroopan-mestaruuden. Bouzidi otteli myös kerran Gloryn tilapäisestä alemman raskaansarjan mestaruudesta, mutta hävisi sen Zack Mwekassalle.

Alkuvuodet
Bouzidi syntyi Haagissa vuonna 1984 tunisialaisille vanhemmille. Bouzidin äiti on kotoisin Tozeurista ja isä Kasserinesta. Hän aloitti thainyrkkeilyn harjoittelemisen 10-vuotiaana ja kilpailemisen 13-vuotiaana. Bouzidi harjoitteli alku vaiheessa Team Aertsissa, jossa häntä valmensi kolminkertainen K-1 World GP:n mestari Peter Aerts. Sittemmin 2010-luvulla Bouzidi perusti oman salin Bouzidi Gym.

Thainyrkkeilyura
Bouzidi aloitti ammattilaisuransa 2001 ja otteli aluksi vain kotimaassaan Alankomaissa.

Drakan EM-turnaus (2004)
Bouzidi otteli ensimmäistä kertaa Euroopan mestaruudesta Drakan raskaansarjan EM-turnauksessa toukokuussa 2004. Hän voitti ensimmäisellä kierroksella Sergey Razvodovskiyn teknisellä tyrmäyksellä alapotkujen myötä. Toisella kierroksella Bouzidi voitti Szilard Szecsein tuomariäänin. Hän kohtasi loppuottelussa Konstantin Gluhovin, jolle Bouzidi hävisi mestaruuden tuomariäänin.

Bouzidi otteli turnauksen jälkeen Alankomaiden thainyrkkeilyn WFCA:n raskaansarjan mestaruudesta. Ottelu käytiin 4. syyskuuta 2004, jossa hän hävisi ottelun Bas van de Muizenbergille tuomariäänin.

WKN Euroopan mestaruus ja WFCA:n maailmanmestaruus (2005)
Bouzidi sai myöhemmin tilaisuuden otella WKN-liiton thainyrkkeilyn Euroopan-mestaruudesta 25. maaliskuuta 2005. Hän voitti mestaruusottelussa Daniel Lekon Romaniassa käydyssä kamppailussa ensimmäisen erän tyrmäyksellä.

Bouzidi puolusti ensimmäisen kerran mestaruuttaan 14. toukokuuta 2005. Hän kohtasi Romaniassa Daniel Ghițăn, jolle Bouzidi menetti mestaruutensa tuomariäänin.

Bouzidi otteli seuraavan mestaruusottelun 5. marraskuuta 2005 WFCA-liiton thainyrkkeilyn maailmanmestaruudesta. Hän kohtasi Jan Lomulderin Muay Thai/MMA Gala -taoahtumassa Alankomaissa. Bouzidi voitti mestaruuden teknisellä tyrmäyksellä tuomarin keskeytettyä ottelun.

K-1 World Grand Prix (2006–2007)
Bouzidi otteli ensimmäistä kertaa urallaan K-1:ssä 2006 osallistuttuaan kesäkuussa pidettyyn turnaukseen Etelä-Koreassa. Hän kohtasi ensimmäisellä kierroksella Mehdi Mirdavuodin, jonka Bouzidi voitti tuomariäänin. Hän kuitenkin putosi toisella kierroksella jatkosta hävittyään yhden lisäjatkoajan jälkeen tuomariäänin Min-Soo Kimille.

Bouzidi oli myöhemmin kesäkuussa 2007 mukana toista kertaa K-1 turnauksessa, joka pidettiin Alankomaissa. Hän kuitenkin hävisi turnauksen ensimmäisen ottelunsa Gökhan Sakille tuomariäänin.

Helmikuussa 2008 Bouzidi otteli vielä Alankomaiden K-1 MAXin karsinnoissa, jossa hän voitti Hesdy Gergesin tuomariäänin.

WFCA:n Alankomaiden superraskaansarjan mestaruus (2008)
Bouzidi otteli kolmatta kertaa Alankomaiden thainyrkkeilyn mestaruudesta 15. kesäkuuta 2008. Tällä kertaa hän kohtasi superraskaansarjan ottelussa Henriques Zowan Rumble in the Hague -tapahtumassa. Hän voitti mestaruuden tuomariäänin.

It's Showtime (2008–2012)
Bouzidi otteli alankomaalaisessa potkunyrkkeilyorganisaatiossa It's Showtimessa ensimmäisen kerran marraskuussa 2008. Hän kohtasi Hasan Gulin, jonka Bouzidi voitti teknisellä tyrmäyksellä lyötyään vastustajansa kolmesti kanveesiin.

Helmikuussa 2009 Bouzidi otteli Rustemi Kreshnikia vastaan Belgiassa. Hän voitti ottelun teknisellä tyrmäyksellä ensimmäisessä erässä Kreshnikin saatua paikkaamattoman vekin. Toukokuussa Bouzidi kohtasi Alankomaiden K-1 mestarin Errol Zimmermanin. Hän voitti ottelun teknisellä tyrmäyksellä osuttuaan polvella Zimmermania kasvoihin, jonka seurauksena hänen vastustaja sai paikkaamattoman vekin ja ottelu keskeytettiin ensimmäisessä erässä.

Bouzidi pääsi sittemmin ottelemaan W5 Grand Prix'n mestaruudesta 31. lokakuuta 2009, mutta hävisi mestaruuden Pavel Zhuravleville tuomariäänin.

Neljännen ottelunsa It's Showtimessa Bouzidi otteli marraskuussa 2009. Hän kohtasi Brice Guidonin, jolle Bouzidi hävisi tuomariäänin.

Haastaminen raskaansarjan mestaruudesta (2010)
Bouzidi otteli 13. helmikuuta 2010 It's Showtimen raskaansarjan mestaruudesta Badr Haria vastaan. Hän kuitenkin hävisi mestaruuden toisessa erässä tyrmäyksellä.

Mestaruusottelun jälkeen ja United Gloryn turnaus (2010–2012)
Bouzidi kohtasi mestaruusottelun jälkeen Anderson Silva toukokuussa 2010. Hän voitti ottelun tuomariäänin yhden lisäjatkoajan jälkeen.

Bouzidi otti osaa United Gloryn turnaukseen, jonka ensimmäinen kierros käytiin lokakuussa 2010. Hän kohtasi Anderson Silvan uudelleen ja onnistui voittamaan hänet toistamiseen tuomariäänin. Toinen kierros käytiin maaliskuussa 2011, jolloin Bouzidi kohtasi toista kertaa urallaan Brice Guidonin. Hän hävisi ottelun teknisellä tyrmäyksellä toisen erän alussa. Bouzidi otteli seuraavassa tapahtumassa toukokuussa Errol Zimmermanin, jolle hän hävisi tuomariäänin.

Tammikuussa 2012 Bouzidi palasi It's Showtimeen, jolloin hän kohtasi Sahak Parparyanin. Bouzidi hävisi ottelun hajaäänin. Kesäkuussa hän otteli toistamiseen Rustemi Kreshnikia vastaan. Bouzidi voitti ottelun toisen erän lopussa teknisellä tyrmäyksellä murrettuaan Kreshnikin nenän polvipotkulla.

Glory (2012–2018)
Bouzidi siirtyi vuonna 2012 ottelemaan Glory-organisaatioon ja kohtasi ensimmäisessä ottelussaan Gökhan Sakin Glory 2 -tapahtumassa. Hän kuitenkin hävisi ottelun päätöksellä. Uuden vuoden aattona Bouzidi osallistui Saitamassa pidettyyn Glory 4 potkunyrkkeilyturnaukseen. Hän kohtasi ensimmäisessä ottelussa entisen valmentajansa Peter Aertsin, jonka Bouzidi voitti ensimmäisessä erässä teknisellä tyrmäyksellä, Aertsin loukattua kätensä. Bouzidi eteni seuraavalle kierrokselle, jossa hän kuitenkin hävisi Daniel Ghiţălle toisessa erässä loukattuaan kätensä.

Bouzidi kohtasi huhtikuussa 2013 Glory 6 -tapahtumassa Fabiano Cyclonen, jonka hän voitti teknisellä tyrmäyksellä, Cyclonen kulmamiesten päätettyä heittää pyyhe kehään. Se oli samalla Bouzidin toinen voitto Gloryssa. Voiton jälkeen hän ottelu raskaansarjan Grand Slam turnauksessa, jossa Bouzidi kohtasi ensimmäisellä kierroksella Danyo Ilunga kesäkuussa 2013. Ottelu kesti täydet minuutit, mutta Bouzidi hävisi lopulta yksimielisesti tuomariäänin.

Siirtyminen alempaan raskassarjaan (2013–2018)
Marraskuussa 2013 Bouzidi sai viime hetken kutsun tulla korvaavaksi ottelijaksi Glory 12 -tapahtumaan Saulo Cavalaria vastaan. Bouzidi hävisi ottelun heti ensimmäisessä erässä tyrmäyksellä.

Bouzidi otteli vuonna 2014 vain kerran Glory 15: Istanbul tapahtumassa, jossa hän kohtasi kevyen raskaansarjan ottelussa Randy Blaken. Bouzidi voitti ottelun tuomariäänin.

Vuotta myöhemmin huhtikuussa 2015 Bouzidi otteli toista yhdysvaltalaista Dustin Jacobya vastaan raskaassasarjassa. Glory 20: Dubaissa käyty kamppailu päättyi myös Bouzidin voittoon tuomariäänin. Bouzidi jatkoi voittokulkuaan myös Glory 22 -tapahtumassa, jossa hän voitti Filip Verlindenin tuomariäänin. 2015 joulukuussa Glory 26 -tapahtumassa Bouzidi kohtasi Danyo Ilungan, jolle hän oli aiemmin hävinnyt tuomariäänin vuonna 2013 Glory 9 -tapahtumassa. Tällä kertaa Bouzidi voitti ottelun hajaäänin.

Haastaminen alemman raskassarjan mestaruudesta (2016)
Bouzidi otteli Zack Mwekassaa vastaan alemman raskassarjan tilapäismestaruudesta, kun varsinainen mestari Artjom Vahitov kärsi käsivammasta, eikä kyennyt puolustamaan mestaruuttaan. Ottelu käytiin 25. kesäkuuta 2016 Glory 31: Amsterdam -tapahtumassa. Bouzidi hävisi ottelun teknisellä tyrmäyksellä ensimmäisen erän alussa, kun Mwekassa pudotti hänet lyönnein kolmesti kanveesiin.

Mestaruusottelun jälkeen Bouzidi kohtasi Michael Duutin toukokuussa 2017. Hän voitti ottelun toisessa erässä hylkäyksellä Duutin toistuvien rikkeiden vuoksi.

Syyskuussa 2018 Bouzidi kohtasi uusintaottelussa Duutin, mutta hävisi tällä kertaa ottelun tyrmäyksellä kolmannen erän lopussa.

Saavutukset
 2008 WFCA Hollannin-mestaruus
 2006 K-1 World GP semi finalisti
 2005 Euroopan-mestaruus WKN (-96kg)
 2005 Marrakech turnauksen mestaruus
 2005 Maailmanmestaruus WFCA (+96kg)
 2004 EM-hopeaa DRAKA (+90kg)
 2002-2003 The Eight turnauksen mestaruus

Tilastot

Potkunyrkkeilyn tilastot
66 voittoa (32 (T)KO's, 34 päätöstä), 19 tappiota, 2 tasapeliä

Thainyrkkeilyn tilastot
4 voittoa (2 (T)KO's, 1 päätös), 3 tappiota

Vapaaottelutilastot
1 voitto (1 luovutus), 2 tappio

Lähteet

Alankomaalaiset thainyrkkeilijät
Tunisialaiset potkunyrkkeilijät
Vuonna 1984 syntyneet
Elävät henkilöt